S อ่วม งบฯ Q2/58 ขาดทุนเพิ่มขึ้น 122% หลังค่าใช้จ่ายพุ่ง
S อ่วม งบฯ Q2/58 ขาดทุนเพิ่มขึ้น 122% จากขาดทุน 43.91 ลบ. เป็นขาดทุน 97.69 ลบ. หลังมีค่าใช้จ่าย-บริหารเพิ่มขึ้น ขณะที่ช่วง 6 เดือนแรกมีผลขาดทุน 125.24 ลบ. ขาดทุนเพิ่ม 284% จากขาดทุน 32.66 ลบ. เมื่อปีก่อน
17 ส.ค. 2558

บริษัท สิงห์ เอสเตท จำกัด (มหาชน) หรือ S รายงานผลการดำเนินงานไตรมาส 2/58 สิ้นสุดวันที่ 30 มิ.ย.58 (รวมบริษัทย่อย) มีผลขาดทุนสุทธิ 97.69 ล้านบาท หรือขาดทุนสุทธิ 0.019 บาทต่อหุ้น ขาดทุนเพิ่มขึ้น 122% จากช่วงเดียวกันของปีก่อนที่มีผลขาดทุนสุทธิ 43.91 ล้านบาท หรือขาดทุนสุทธิ 0.01 บาทต่อหุ้น
ขณะที่ผลการดำเนินงานช่วง 6 เดือนแรกมีผลขาดทุนสุทธิ 125.24ล้านบาท หรือขาดทุนสุทธิ 0.025บาทต่อหุ้น ขาดทุนเพิ่มขึ้น 284% จากช่วงเดียวกันของปีก่อนที่มีผลขาดทุนสุทธิ 32.66ล้านบาท หรือขาดทุนสุทธิ 0.008บาทต่อหุ้น
ทั้งนี้ผลการดำเนินงานดังกล่าวที่ขาดทุนเพิ่มขึ้น เนื่องจากในไตรมาสที่ 2 ปี2558 บริษัทมีค่าใช้จ่ายในการขายและบริหารเท่ากับ 178 ล้านบาท เพิ่มขึ้น 124% จากไตรมาสเดียวกันของปีก่อน จากการรวมค่าใช้จ่ายในการขายและบริหารของเนอวานาและโรงแรมพีพี วิลเลจ